NaiveNeuron/SloPal huggingface dataset:
Brocka, Július, poslanec NR SR (2013-02-13):
Ďakujem pekne. Vážená pani podpredsedníčka, dámy a páni, aj keď som sa prihlásil za klub KDH, tak dovoľte, aby som bol trošku osobný. Zákon č. 445/1990, ktorým sa upravujú podmienky predaja a rozširovania tlače a iných vecí spôsobilých ohroziť mravnosť, som v roku 1990 predkladal za Kresťanskodemokratické hnutie ja. Bola to moja prvá poslanecká iniciatíva. Bol som o trošku mladší ako môj kolega predkladateľ dnes. Po takej, by som povedal, neskromnej zvyklosti sa to niekde tak nazýva podľa predkladateľa, čiže tento zákon by sa mohol volať aj Brockov zákon. Ale keďže nás bolo veľa v klube KDH, ktorí sme sa s jeho obsahom stotožnili a sme ho spoločne aj presadili, tak si nerobím takéto nároky. Ale spomínam si, vtedy, keď sme o tom zákone v parlamente rokovali, že boli voči nemu podobné výhrady ako teraz. A teda búrlivá diskusia nielen na rozdiel od parlamentu teraz, tak vtedy bola v parlamente veľmi búrlivá diskusia. Aj v médiách hovorili o tom, že ten zákon je síce, ako myšlienka predkladateľov je správna, s tým nemali problém, takmer nikto, ale zákon je nevykonateľný, zle napísaný, ťažko aplikovateľný, sú tam nové pojmy, ktoré naša legislatíva nepozná a nikde ich nedefinujeme. No, jednoducho bolo veľmi veľa argumentov proti tomu návrhu, a pritom každý vedel, že po ´89. roku naša krajina, vtedy ešte Česko-Slovensko, sa stala nielen novým trhom pre tovary, služby zo Západu, ale že naša krajina sa stala aj cieľovou stanicou vecí, po ktorých sme my veľmi v komunistickom režime netúžili, a teda myslím tým na brak, odpad a to, čo nebolo ani vo verejnom záujme. A jednoducho zrazu sme to mali na našich uliciach, v každom novinovom stánku a prekračovalo to medze, ktoré boli v tom čase spoločnosťou akceptovateľné alebo únosné. Predsa len si pamätáme, že za komunistického režimu aj sloboda tlače mala svoje isté limity a hranice a, samozrejme, túžili sme po slobode, ale až po takej slobode a svojvôli sme až netúžili, najmä tí, ktorí majú zodpovednosť aj za výchovu svojich detí alebo mladej generácie, lebo dobre vedia, ako bezbrehá sloboda môže napáchať veľa škody. Tento návrh zákona prešiel. Tento návrh zákona prešiel v pléne vtedy ešte Slovenskej národnej rady. A dovolím si povedať, že v tom čase čiastočne aj plnil svoju regulačnú funkciu. Teda svoj účel ochrany verejného záujmu, ochrany častí morálnych a etických noriem v tejto oblasti. Súhlasím s predkladateľmi, že prešlo veľa vody, pretieklo odvtedy a že si tento návrh zákona vyžaduje teda istú zmenu a reagovať na to, čo sa zatiaľ alebo teraz udialo za ten čas. Čiže súhlasím s tým, že asi v tejto veci treba niečo robiť. Keďže ale neviem, ako budú na to reagovať kolegovia vládnej strany, tak v tejto chvíli chcem predkladateľovi povedať, že za poslanecký klub KDH, poslanecký klub KDH tento návrh zákona podporí do druhého čítania, teda resp. bude hlasovať za tento návrh zákona.
Jurinová, Erika, podpredsedníčka NR SR (2015-03-20):
Ďakujem, pán poslanec. Do rozpravy je prihlásený pán poslanec Alojz Hlina. Zároveň mu dávam slovo. Je prihlásený písomne.
B. Bugár, podpredseda NR SR: (2003-10-30):
Pán poslanec Karlin, procedurálny návrh, nech sa páči. Mali by ste zatlačiť príslušné tlačidlo,  tak nech sa páči. G. Karlin, poslanec: Ale, aha, teraz už ide. Vážená snemovňa, ja chcem dať procedurálny návrh, nakoľko už druhý deň tu traumatizujeme jeden druhého a celú spoločnosť, že by sme zvážili zrušenie postu štvrtého podpredsedu. (Smiech.) Ďakujem. (Potlesk.)
A. Belousovová, podpredsedníčka NR SR: (2009-11-05):
Otváram rozpravu. Do rozpravy som dostala dve písomné prihlášky. Písomne sa do rozpravy prihlásil pán poslanec Lipšic a pán poslanec Simon. Nech sa páči, pán poslanec Lipšic, máte slovo.
J. Berényi, poslanec: (2007-12-06):
Tento návrh podľa mňa nebol adekvátnym spôsobom pripravený, nakoľko je až 37 rôznych návrhov aj v spoločnej správe, čo jednotlivé výbory schválili. Ďalej, čo sa týka samotných návrhov pána kolegu Rafaja, tak dovoľte mi poznamenať, že odzrkadľujú fakt, že pokračuje kompetenčný spor medzi vládnymi stranami, čo sa týka riadenia a manažovania európskych fondov a vyzerá to tak, že existuje aj značná nedôvera medzi vládnymi stranami, nakoľko takto Slovenská národná strana chce zafixovať kompetencie Ministerstva výstavby a regionálneho rozvoja Slovenskej republiky a nenechá to v kompetencii vlády a chce to zákonom zafixovať, čo je určité riešenie. Len podotýkam, že vyzerá to tak, že v tejto veci existuje dosť značná nedôvera medzi vládnymi stranami potom. Ďakujem.
Pellegrini, Peter, podpredseda NR SR (2020-05-13):
Ďakujem pekne, pani ministerka. Dávam teraz slovo spoločnému spravodajcovi z výboru pre kultúru a médiá pánovi poslancovi Miroslavovi Kollárovi. Nech sa páči.
Kollár, Boris, predseda NR SR (2021-10-27):
Prosím vás pekne, kolegovia, už nedávajte faktické ďalšie, lebo takto tu neskončíme do zajtra. (Reakcia z pléna.)
Kollár, Boris, predseda NR SR (2020-03-24):
Ďakujem. Dávam hlasovať o procedurálnom návrhu pána poslanca Kuffu. Prosím, prezentujte sa a hlasujte. (Hlasovanie.) Prítomných 118, za 63, proti 43 (pozn. red. správne: „prítomných 118, za 63, proti 43, zdržalo sa 12“). Návrh sme schválili. Ďakujem. Dávam hlasovať o programe schôdze ako celku. Prosím, prezentujte a hlasujte. (Hlasovanie.) Prítomných 119, za 119. Konštatujem, že sme program 2. schôdze Národnej rady schválili. Pani poslankyne, páni poslanci, prezidentka Slovenskej republiky vymenovala predsedu a členov vlády Slovenskej republiky. Za členov vlády boli vymenovaní aj niektorí poslanci Národnej rady Slovenskej republiky. Vládu Slovenskej republiky boli niektorí po..., teda vládou Slovenskej republiky boli niektorí poslanci vymenovaní za štátnych tajomníkov. Ich mandát poslanca sa počas výkonu funkcie členov vlády a štátnych tajomníkov neuplatňuje. Na základe uvedeného som na neuplatnené mandáty poslancov vyhlásil nastúpenie náhradníkov. Pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky . Prosím predsedníčku mandátového a imunitného výboru pani poslankyni pani poslankyňu Annu Adrejuvovú, aby Národnej rade uvedenú informáciu podala.
Blaha, Ľuboš, poslanec NR SR (2015-04-23):
Ďakujem pekne. Pán predseda, som veľmi rád, že ste upozornili na toto pokrytectvo opozície. A vy ste nehovorili o tom, že koľkáti sú neni zapísaní v prezenčke, ako vás niektorí kolegovia nepochopili, ale vy ste hovorili o oficiálne ospravedlnených, to znamená, tých kolegov z opozície, ktorí si povedali, že tu nechcú byť a že chcú byť niekde v zahraničí alebo na nejakých iných rodinných výletoch, posedeniach, kdekoľvek. Pretože všetko im je prednejšie než živnostníci. A tu sa to krásne ukazuje. Viete, my v SMER-e takisto sme neplánovali túto schôdzu, že bude v tomto čase, mali sme programy. Mali sme rôzne zahraničné cesty, porušili sme všetky veci, ktoré bolo treba porušiť, aby sme tu mohli byť a aby sme mohli pomôcť týmto ľuďom. Čo ste spravili vy? Týždeň tu po nás ziapete, a keď už vidíte, že tu nie sú kamery, že už téma je skončená, tak sa proste poberiete arogantne preč, pretože vám na tých ľuďoch vôbec nezáleží, vôbec. Vy tých ľudí máte úplne na saláme, páni kolegovia z opozície. A pokiaľ ste na nás mohli kričať, ziapať, urážať nás, tak dovtedy tu ste sedeli. Ale akonáhle začala vecnejšia diskusia, tak vtedy už nie. Viete, pripomína mi to prístup jedného vášho kolegu, ktorý si pamätám ešte. Minulé leto sa zdvihol a povedal si, načo budem sedieť v parlamente, idem na festival Pohoda. To je presný prístup, aký máte dneska vy. Načo by ste tu sedeli?! Však ide iba o živnostníkov, nejde o vaše vlastné, nebudem hovoriť čo. Čiže, páni kolegovia, včera som povedal, že my, vláda, problém riešime, a vy o problémoch iba tárate. Dneska neplatí už ani toto. (Reakcie z pléna.) Vy už dneska ani netárate. Vy tu jednoducho arogantne ani len nie ste. Hanbite sa!
Paška, Pavol, predseda NR SR (2013-11-27):
Budeme hlasovať o tomto návrhu. (Hlasovanie.) 141 prítomných, 61 za, 73 proti, 7 sa zdržali. Váš návrh na vyradenie bodu programu sme neschválili. Ešte tam boli... Pán predseda výboru Duchoň.
Jurinová, Erika, podpredsedníčka NR SR (2014-06-25):
Pán poslanec Kuffa.
Schlosár, Rastislav, poslanec NR SR (2023-03-16):
Pán poslanec, ja neviem, že či je to z vašej strany úmysel, alebo je to len nejaká taká obyčajná naivita, ja pripúšťam, že to môže byť aj jedna, aj druhá možnosť, ale každopádne tento váš návrh zákona vyslovene otvára alebo vykopáva dvere na Slovensku najrôznejším obskúrnym nebezpečným sektám, aby tu mohli u nás legálne fungovať pod hlavičkou občianskych združení, resp. náboženských združení, ako to vy nazývate v tomto návrhu zákona, a je to vďaka tomu, lebo vy vlastne umožňujete vznik a registráciu takýmto združeniam len na základe toho, že budú mať 150 členov, len 150 členov bude stačiť na to, aby sa takéto náboženské združenie zaregistrovalo a je úplne jedno, že to nebude cirkev a náboženská spoločnosť, tak ako ju pozná dneska zákon, že nebude mať peniaze od štátu, ale stále to bude oficiálna právnická osoba registrovaná štátom, bude môcť oficiálne vyvíjať na Slovensku legálne činnosť. A vy ste hovorili o tom, že teraz sa tie sekty skrývajú za občianske združenia, no áno, skrývajú sa za občianske združenia, ale takto sa skrývajú za občianske združenia protiprávne, pretože zákon o združovaní občanov takéto niečo neumožňuje. Ale vy im umožníte sa skrývať alebo resp. fungovať legálne ako náboženské združenia. Čiže toto je ešte horšie, ako je ten súčasný stav. A ja sa vám veľmi divím, že buď vy alebo váš, vaša spolupredkladateľka tohto návrhu zákona pani poslankyňa Záborská, že s takýmto niečím prichádzate, pretože vy vystupujete ako takí kresťanskí aktivisti alebo kresťanskí politici, ale v skutočnosti práve takýmito návrhmi zákonov tu kresťanstvo na Slovensku likvidujete a oslabujete.
Ježík, Jozef, poslanec NR SR (2018-10-23):
Ďakujem. Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tom hlasovať.
Hrušovský, Pavol, podpredseda NR SR (2011-07-06):
Ale, ak chcete, pán poslanec, už teraz môžete reagovať, lebo predpokladám, že viete, o čom asi budú reakcie teraz na faktické poznámky, ktoré odznejú z úst poslancov. Panie poslankyne, páni poslanci, prerušujem rokovanie schôdze Národnej rady. Budeme pokračovať zajtra o 9.00 hodine. (Prerušenie rokovania o 18.54 hodine.)
Paška, Pavol, predseda NR SR (2012-09-25):
Dámy a páni, budeme pokračovať v rokovaní o programe 7. schôdze. Poprosím o pozornosť. Poprosím navrhovateľa a spravodajcu, aby zaujali svoje miesto. (Pauza.) Poprosím pána poslanca Chrena. Je tu, prosím vás, niekto z príslušného výboru, aby mohol, výboru pre regionálny rozvoj, aby sme mohli pokračovať v rozprave? Poprosím vás, pán poslanec Hraško, buďte taký dobrý, kým pán poslanec Chren zistí, že má ešte povinnosti. Dobre. Nech sa páči. Budeme pokračovať faktickými poznámkami. Pán poslanec Hlina. [Pokračovanie v rokovaní o návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 148.]
P. Paška, predseda NR SR: (2010-02-09):
Neschválili sme návrh.
Kuriak, Milan, poslanec NR SR (2022-12-22):
Ja len aby vedeli, že o čo ide. Tak.
Žiga, Peter, podpredseda NR SR (2024-02-28):
Prezentujme sa a hlasujme. (Ruch v sále.) Čo? (Hlasovanie.) 138 prítomných, za hlasovalo 23, proti 2, zdržali sa 113. Návrh sme neschválili.
Nicholsonová, Lucia, podpredsedníčka NR SR (2016-04-27):
Ďakujem pekne. Ďalším prihláseným do rozpravy je pán poslanec Simon. Nech sa páči, máte slovo.
Mezenská, Helena, poslankyňa NR SR (2012-11-07):
Vážená pani predsedajúca, vážené panie poslankyne, páni poslanci, vážený pán predkladateľ, dovoľte aj mne, aby som sa vyjadrila k obom predloženým návrhom, vládnym návrhom zákonov, ktoré boli predložené do skráteného konania, a to, ako už naznačil aj kolega poslanec Miškov, čo sa týka tej formálnej a procesnej stránky preberania, prerokovania predkladaných zákonov. Ja naozaj chcem poukázať na to, že nechcem naozaj pracovať ani v parlamente, ani v hospodárskom výbore, kde pociťujem, že takéto vážne zákony, ktoré sa dotýkajú obyvateľstva a možno aj prípravy na krízové a pohotovostné situácie, že takéto zákony sa prijímajú pod rúškom ticha, a dá sa povedať, zákony, ktoré sú šité horúcou ihlou. Chcem z tohto miesta vyhlásiť, že nechcem byť viac účastná prerokovania takýchto zákonov či už v hospodárskom výbore, ani v parlamente. Nepáči sa mi rovnako, že či už je to zákon o štátnych hmotných rezervách, alebo o núdzových zásobách ropy, a k týmto zákonom sú práve v skrátenom legislatívnom konaní pridružené aj iné s tým, dá sa povedať, nie priamo súvisiace zákony, ako v prípade práve núdzových zásob ropy, bol to zákon o podpore obnoviteľných zdrojov energie a vysoko účinnej kombinovanej výroby. Veď predsa dobre viete aj vy, kolegovia, si pamätáte, že ešte keď sme niekedy zo začiatku leta preberali takéto zákony, tak vlastne tam bol dostatočný priestor na to, ak sa parciálne alebo ak sa dalo predvídať, že teda nepokrýva tento zákon v prvom čítaní všetko to, čo chceme v danom zákone o podpore obnoviteľných zdrojov vychytať a upraviť, tak sme si mali nechať dostatočný priestor na to, aby v druhom čítaní takéto veci boli zapracované. Ja jednoducho nemám dobrý pocit a nepáči sa mi, ak naozaj zákony, ktoré sa dotýkajú v tak vážnych otázkach a záležitostiach občanov Slovenskej republiky, ak sa postupuje takto neuvážene, rýchlo, nekoncepčne a nesystémovo. Ak, dovolím si ešte prečítať od kolegov, pána Juraja Miškova, mám tu pozmeňujúci návrh, ktorý sa týka práve zákona, pozmenenia vládneho návrhu zákona o štátnych hmotných rezervách a elektronickom výbere a zákona o elektronickom výbere mýta za užívanie vymedzených úsekov pozemných komunikácii a o zmene a doplnení niektorých zákonov v znení neskorších predpisov. Dovolím si prečítať tento krátky pozmeňujúci návrh. Navrhuje sa, aby v čl. I, v § 3 ods. 4 sa v prvej vete na konci pripojili slová, a to: „alebo vo vlastníctve spoločnosti so stopercentnou majetkovou účasťou štátu“ a vypúšťa sa druhá veta. Odôvodnenie je veľmi krátke a má toto znenie: Tento pozmeňujúci návrh zamedzí tomu, aby štátne hmotné rezervy boli vo vlastníctve fyzických a právnických osôb, ktoré nevlastní štát. Ďakujem za vypočutie a z tohto miesta budem naozaj očakávať, že viac nebudem svedkom toho, že ako poslanec budem účastná prerokovávaní návrhov, ku ktorým sami predkladatelia alebo aj spravodajcovia mi nevedia podať dostatočné informácie. Ďakujem.
Zemanová, Anna, poslankyňa NR SR (2018-05-24):
Pani ministerka, namiesto sebareflexie tak útočíte. My nie sme vyšetrovatelia, a ak by nebol dôvod, tak nebudeme musieť o vašom rezorte tuná hovoriť, či funguje, alebo nefunguje. Pretože v normálnom štáte má štátna správa fungovať a potom nie je predmetom takýchto debov, debát. Ale našou úlohou opozície je kontrola a aj tu si to robíme. Ak by váš sektor fungoval, tak dnešná schôdza nemusí byť. Pani ministerka, opäť odbočujete od témy. Ste majsterkou pretvárky a PR so snahou odbočiť od podstaty toho, o čom sa u rozpráva. Stále hovoríte o opatreniach a transparentnosti, ako ste zaviedli zverejňovanie na dva týždne z návrhov zmlúv na Slovenskom pozemkovom fonde. A považujete to za dostatočné. No nie je to dostatočné, pretože zase z občana robíte detektíva, ktorý musí mať povinnosť pravidelne sledovať na, počas dvoch týždňov stránku Slovenského pozemkového fondu, aby sa mohol k niečomu vyjadriť, a robíte z neho stopárskeho psa. To nie je správne. Pani ministerka, pre vás sú tisíce nahnevaných farmárov jednotlivé prípady, individuálne osoby? To nie sú... (Potlesk.) Pani ministerka, vrátim sa ešte k zmluvám s pánom exministrom Druckerom a chránené vtáčie územie. Ak to nie je zákonná prekážka, ale taktiež ani nebolo povinnosťou Slovenského pozemského (pozn. red.: správne „pozemkového“) fondu jeho žiadosti vyhovieť. A ak verejný záujem, čo chránené vtáčie územie verejným záujmov je, a táto zmluva nemu... (Prerušenie vystúpenia časomerom.)
Laurenčík, Milan, podpredseda NR SR (2022-03-23):
Na faktickú poznámku bude reagovať pán poslanec Vladimír Ledecký, nech sa páči.
Nicholsonová, Lucia, podpredsedníčka NR SR (2016-04-20):
Ďakujeme aj my pánovi poslancovi Osuskému a na vaše vystúpenie vo faktických poznámkach zareagujú štyria páni poslanci. Dávam slovo pánovi poslancovi Drobovi.
Pročko, Jozef, poslanec NR SR (2024-01-18):
Ďakujem. Obrátil si sa aj na pána Suska, to je jednoducho naozaj čistá katastrofa, už som o tom hovoril v predchádzajúcej faktickej poznámke, ale čo je, čo je veľmi smutné na ňom, to je to, že on si to všetko uvedomuje. On si uvedomuje, akú zlobu, akú nečestnosť, akú nespravodlivosť ide konať, ale koná to, lebo je v tej koalícii organizovaného zločinu. Spýtal si sa, či, či sa stanú patrónmi zločincov, no oni sú už patrónmi zločincov, veď obvinení advokáti im písali tento paškvil. Oni sú patrónmi organizovaného zločinu. Oni nie sú ochrancovia obyčajných ľudí, ktorých bude tento zákon len a len postihovať, pretože tento, toto skrátené legislatívne konanie nie je o tom, že budú hospodárske škody štátu, ale hospodárske škody budú mať ľudia, obyčajní ľudia. Veď si predstavte, že naozaj do domu vnikne nejaký grázel, ktorý nebude mať problém, pretože dostane len nejaký priestupok, podmienku, a pôjde ich tam vykradnúť. A ešte raz zopakujem, nájde ho tam človek, ktorý v tom dome býva, a ten grázel ho zabije. No, Susko, vy máte, budete mať na rukách krv týchto ľudí, vy si to neuvedomujete?! A hovoril si o politickej kultúre, no dnes už kapitán Danko sa ospravedlňoval za to, že telefonoval, ale toto je ich politická kultúra. Michelko, šéf a predseda, usmievate sa, toto vám nie je hanba?! Nie je vám to hanba?! Kývete rukou? Vy by ste mali dodržiavať tie pravidlá, vy si tu telefonujete ako taký papaláš, ako taká arašida, čo si to dovoľujete, vy ste viac ako my? Vy ste viac ako my? Čo ste vy nejaká nadrasa? Človek, ktorý rozpráva, že nez... neexistujú dezolátske a dezinformačné weby? Vy, hanbite sa, pán Michelko, vy reprezentujete... (Prerušenie vystúpenia časomerom.)
Pellegrini, Peter, predseda NR SR (2014-11-26):
Ďakujem pekne, berieme na vedomie. Kľud, páni poslanci! Samozrejme, to je v poriadku, stáva sa to. Poprosím, pán predseda výboru Choma.
Kollár, Boris, predseda NR SR (2021-07-01):
(Výkriky v sále.) Prosím vás pekne, kolegovia jeden aj druhý, veď už to neni ani trápne už je to len smiešne. Prosím, ďalej v rozprave vystúpi; kolegovia, prosím, utíšte sa dobre. Prosím vás pekne. (Výkriky v sále.) Dobre už stačí! Myslím, že už toto stačilo, budeme pokračovať, skúste byť civilizovaní jeden aj druhý, dobre?! Vystúpi ďalej v rozprave pán Kočiš. Pán poslanec, nech sa páči.
Madej, Róbert, poslanec NR SR (2013-06-18):
Ďakujem pekne. Vážená pani poslankyňa Žitňanská, ďakujem veľmi pekne aj za to, že ste na mňa nezabudli, keď ste spomínali kolegov. Napriek tomu ako k dáme si dovolím tak čo najmilšie povedať, že to vymenúvanie kolegov mi pripomenulo jedno porekadlo, že keď politik už nemá čo povedať, tak začne čítať telefónny zoznam. A mne už tam chýbali k tým menám kolegov len ich telefónne čísla. Ja by som len chcel povedať, že ako ste povedali, trvám na tom, že ja aj moji kolegovia sa cítia slobodní pri tejto voľbe na rozdiel od vás a od kolegov z pravice. Vy ste, pani poslankyňa, a vaši kolegovia, keď ste boli v minulom volebnom období vo vláde, urobili toľko prešľapov, že nemôžete povedať, že príčinou toho, že sme dnes tu, boli zlyhania štátnych orgánov. Sú to najmä zlyhania vaše. Veď prvá voľba alebo jedna z prvých volieb kandidáta na generálneho prokurátora sú voľby, ktoré aj vaša expremiérka nazvala fraškou. Boli to sváry pravice, pravicovej vládnej koalície, ktorá začala tieto všetky problémy. Spôsob voľby, keď ste sa vy a vlastne vaši kolegovia kontrolovali navzájom medzi sebou, keď ste kvôli tomu menili zákon o rokovacom poriadku, aby ste sa mohli vodotesným systémom verejne, už potom neskôr, kontrolovať. Keď ste obchádzali rozhodnutia Ústavného súdu Slovenskej republiky. Kým rozhodol Ústavný súd a prišlo rozhodnutie do Zbierky zákonov, ste rýchlo zorganizovali voľbu. Aká bola vaša úloha ako ministerky spravodlivosti posunúť publikáciu tohto rozhodnutia v Zbierke zákonov? Mnohé ďalšie prešľapy, ktoré boli, nás dostali len sem. A my chceme konštruktívne diskutovať o navrhnutom kandidátovi.
Kerekréti, Ján, poslanec NR SR (2020-09-16):
Pred chvíľou sme tu mali ľudí, ktorí hovorili o rozpočte za minulý rok, ako bol prekročený, koľko strát sme vyprodukovali a podobne a nevieme, ako to nahradíme. Ja sa nedivím pánu predsedovi SMER-u, že na poslednú chvíľu sa snažil urobiť všetko, a to verejne priznal, aby tie voľby dopadli v prospech SMER-u, no nepodarilo sa to. (Reakcie z pléna. Vstup predsedajúceho.)
Štefanec, Ivan, poslanec NR SR (2013-04-30):
Ďakujem pekne, pán podpredseda. Pani poslankyňa Žitňanská to pomenovala veľmi jednoznačne, veľmi jasne. SMER-u ide len a len o mocenské ovládnutie Generálnej prokuratúry. Máme tu dnes vládu jednej strany, vládu SMER-u, SMER má drvivú väčšinu v parlamente, SMER má svojho kamaráta Štefana Harabina na Najvyššom súde, teraz tu ide o to, aby mal svojho človeka na Generálnej prokuratúre. Je hanebné a zbabelé, že sa používa inštitút skráteného legislatívneho konania pre tento účel najmä po tom, čo sa dva roky deje na Generálnej prokuratúre, zrazu sa táto situácia ide vyriešiť za pár hodín. Je to hanba všetkých tých, ktorí sa podieľali na príprave týchto materiálov. Je to hanba SMER-u a my sa tejto frašky účastniť nebudeme. Ďakujem.
Laššáková, Jana, podpredsedníčka NR SR (2015-09-30):
S reakciou pán poslanec Hraško. Nech sa páči.
Hrušovský, Pavol, podpredseda NR SR (2010-09-08):
Páni poslanci, prezentujme sa a hlasujme o návrhu. (Hlasovanie.) 134 prítomných, 74 za návrh, 2 proti, 55 sa zdržalo, 3 nehlasovali. Návrh sme schválili. Pán poslanec Senko bol určený gestorským výborom ako spravodajca k vládnemu návrhu zákona o poskytovaní dotácií v pôsobnosti Ministerstva kultúry a cestovného ruchu Slovenskej republiky , ktorý návrh prerokovávame ako tlač 53. Prosím, pán poslanec, aby ste z poverenia výboru a na základe rozpravy predniesli Národnej rade návrhy uznesení k vládnemu návrhu zákona.
Beluský, Martin, poslanec NR SR (2021-06-30):
Ďakujem, pán podpredseda. Áno, mám procedurálny návrh. Najprv znenie: Navrhujem, aby sme prerušili schôdzu Národnej rady Slovenskej republiky do času, kým nebude prítomný minister financií Igor Matovič. Odôvodnenie: Viem, že v zmysle rokovacieho poriadku tu nemusí byť prítomný, ale sám keď bol v opozícii a odvolával sa napríklad v minulom volebnom období minister vnútra Kaliňák alebo predseda vlády Fico, tak ich nazýval zbabelcami. Pomôžem si citátom Gábora Grendela z 2017., kedy povedal, že „ak premiér chýba na schôdzi o svojom odvolávaní, je to prejav zbabelosti“. A chcem požiadať poslancov, aby sme všeobecným súhlasom vyjadrili, aby sme urobili priestor pre pána ministra, ak má teda nejaké pracovné povinnosti, aby ukázal, že on nie je zbabelec a že tu proste príde a bude čeliť tomuto odvolávaniu. Ďakujem veľmi pekne.
Markovič, Peter, poslanec NR SR (2011-12-13):
Ďakujem pekne, pán predseda. Pán poslanec Blanár, no pokiaľ viem, tak práve Žilinský a Trenčianske VÚC a ich nemocnice sú napríklad najväčšími dlžníkmi Sociálnej poisťovne. Myslím, že to hovorí o obraze riadenia VÚC-ky a vúckových nemocníc. Berte si príklad napríklad od vášho pána kolegu Trebuľu. Hovoríte o zrušení transformácie, ale nehovoríte o tom, že práve táto vláda začlenila vašou vládou danú nenávratnú finančnú pomoc do oddlženia, a tým chcela aj regionálnym nemocniciam, aj niektorým práve aj vo vašom Žilinskom kraji odpustiť tento dlh. Štyri roky ste boli župan. Boli ste župan vtedy, keď bola vláda SMER-u a ministri zdravotníctva boli zo SMER-u. Keď táto vláda s týmito ministrami ládovala finančné prostriedky cez Všeobecnú zdravotnú poisťovňu, ktorú dostala takmer do bankrotu, do štátnych nemocníc, do fakultných nemocníc práve na úkor regionálneho zdravotníctva. Práve na úkor nemocníc aj v Žilinskom samosprávnom kraji. Naozaj mi to pripadá z vašej strany, pán poslanec, viem, že ste tu neboli, boli ste len župan, neboli ste poslanec, ale ako keby ste boli Šípová Ruženka. Nevyvolávajte tu preto pani premiérku Radičovú, choďte radšej na férovku s vašimi exministrami zdravotníctva.
Paška Pavol, predseda NR SR (2012-08-10):
Námietka, pán poslanec?
Číž, Miroslav, podpredseda NR SR (2015-07-01):
Pán poslanec, ja by som tak chcel vážne ani sa vás nejako nedotknúť, ale možno nie je dobré podceňovať tie vysoké školy, lebo možno keby ste teda ju absolvovali, vedeli by ste, že zákon o voľbách sme tu schválili. Toto je štatút, ktorý vykonáva ten zákon. Otázku vysokoškolského vzdelania uvádza zákon o voľbách, čiže musí to byť v štatúte. Čiže tu a teraz o tom hovoriť je pravdepodobne nezmyselné.
Žiga, Peter, podpredseda NR SR (2023-12-13):
S reakciou na faktické poznámky pán Sabo.
Bugár, Béla, podpredseda NR SR (2017-12-07):
Pán poslanec Marosz.
Lipšic, Daniel, poslanec NR SR (2015-02-18):
Ja len k procedúre, lebo pán poslanec Kolesík tu hovoril, že bola tu taká celkom selanka, doposiaľ také slušné vystupovanie, kým nevystúpil poslanec Matovič. No ja neviem, ja som teda postrehol pri vystúpení ministra, ako uviedol svoje entrée, kde viacerých z nás posielal na psychiatrické vyšetrenie, vtedy sa to stretlo s takým akože, celkom akože dobrou náladou poslancov SMER-u. Však fajn, fajn, fajn, tvrdé rozdávam, tvrdé prijímam, mne to nevadí. Len potom som prekvapený, mne čo vadí u pána ministra, je, že používal ako žumpácke argumenty voči tej pani blogerke. To mi trošku vadilo, no ale fajn. Ale v parlamente nech hovorí, čo chce. Len čo mi vadí proste, je, potom že niekto vystúpi tvrdšie, a zrazu, že, no zrazu tak: „Toto sa tak nepatrí, mali by sme tak tíško, kľudne.“ Ešte raz. Mi to pripomína trošku materskú škôlku. Keď nejaké dieťa akože provokuje, provokuje, potom mu druhý švihne naspäť, a ten beží za učiteľkou sa schovať, že bijú ma. Proste keď tvrdé rozdávate, tvrdé prijímajte, ale nerobte tu proste, proste vedu z toho, že niekto má tvrdšie vyjadrenie, keď váš minister narozprával, čo sa mu zapáčilo, a kľudne nech rozpráva. Mňa, ešte raz, mne to nevadí. Len sa potom netvárte, že keď niekto tvrdšie vystúpi, že zrazu proste tu zavádza nejakú škodlivejšiu atmosféru v parlamente, lebo to je farizejstvo akože prvého rangu.
Fecko, Martin, poslanec NR SR (2018-09-19):
Ďakujem pekne, Martin. Áno, jasné, prohibícia, to nemáme šancu. Som si vedomý toho, že všetko s mierou. Ale hovorím, s mierou aby to išlo, a musím povedať jedno, že kde je asi prvý príklad. No prvý príklad je v rodine predsa. Tam sa decká vychovávajú, tam začína ten prvý proces. A keď on vidí, že otec opitý dennodenne, a vyrábajú si to doma a môžu si to dať, no už tam ja vidím ten problém, že sa začína skresľovať názor. Máš dve možnosti, buď si tak naštartovaný, že nechceš byť ako možnože otec, možnože strýko, možnože nejaký sused, a povieš, že a priori nie, alebo, naopak, skĺzneš na jeho koľaje a tým pádom sa vezieš. A to je ten problém. Takže áno, Martin, máš pravdu, treba začínať osvetou, učením, ktoré začína v rodine, v školách a príkladom osobným. Ďakujem pekne.
Glváč, Martin, podpredseda NR SR (2018-12-05):
Poslankyňa Dubačová.
Pčolinský, Peter, podpredseda NR SR (2022-11-10):
Pán poslanec Svrček.
B. Bugár, podpredseda NR SR: (2003-02-06):
Z. Martináková, podpredsedníčka NR SR: Páni poslanci, poprosím pokoj, takto budeme viesť tú schôdzu. Ďakujem vám pekne za názory. Pán poslanec, môžeme si ho počas prestávky porovnať. Prosím, pokoj. Pán poslanec Bugár, (Hlasy v rokovacej sále.) máte slovo.
Matovič, Igor, poslanec NR SR (2011-07-07):
Pán poslanec Ondruš, vtedy, keď ste do týždenníka Slovo písali pod pseudonymom Jakub Topol, bral som to ako takú nejakú mladícku nerozvážnosť, alebo že ste sa hanbili za svoje boľševické názory. Dnes, keď poslancov vládnej koalície erudovaný boľševik strany SMER nazýva boľševikmi, tak už to nepovažujem za mladícku nerozvážnosť, ale za diagnózu. Myslím si, že naozaj by ste mali podstúpiť psychiatrické vyšetrenie, lebo máte ťažkú schizofréniu a mali by ste si to raz a navždy vyriešiť so svojím psychiatrom.
Ďuriš Nicholsonová, Lucia, podpredsedníčka NR SR (2017-11-30):
Ďakujem pekne, pán poslanec. Otváram teraz možnosť prihlásiť sa do rozpravy ústne. Končím možnosť prihlásiť sa rozpravy, do rozpravy sa neprihlásil nikto. Pre istotu sa ešte opýtam, v záverečnom slove, pán navrhovateľ? Pani poslankyňa? Nie je tomu tak. Prerušujem rokovanie o tomto bode programu. Teraz malo nasledovať druhé čítanie o návrhu poslancov Štefana Zelníka a Tibora Baštrnáka na vydanie novely zákona č. 578/2004 Z. z. o poskytovateľoch zdravotnej starostlivosti pod tlačou 712. Vzhľadom na to, že výbory, ktorým bol tento návrh pridelený, neukončili rokovanie o ňom, prerokujeme tento poslanecký návrh zákona po rokovaní výborov. Myslím, že to už bolo aj avizované. Podľa programu teraz pristúpime k prvému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Vládny návrh zákona má parlamentnú tlač 755 a návrh na jeho pridelenie na prerokovanie výborom je v rozhodnutí pod č. 779. Poprosím podpredsedu vlády a ministra vnútra Kaliňáka, aby vládny návrh zákona uviedol. Nech sa páči.
Blanár, Juraj, podpredseda NR SR (2022-10-04):
A z dôvodu, že nie je technicky prihlásený (reakcia navrhovateľa), myslím si, že je to logické, je tam pozmeňujúci návrh, aby sa všetko pripravilo. Takže v druhom čítaní je to prijateľné, takže budeme hlasovať o sedemnástej hodine o tomto návrhu zákona, aby bolo všetko dôsledne pripravené. Prerušujem rokovanie o tomto bode programu a pristúpime k ďalšiemu, ktorým je druhé čítanie, ktoré prednesie opäť pán minister Krajniak, a je to vládny návrh zákona o inšpekcii v sociálnych veciach a o zmene a doplnení niektorých zákonov . Je to pod parlamentnou tlačou 1023. Spoločná správa 1023a. Nech sa páči, pán minister, máte slovo.
Šimečka, Michal, podpredseda NR SR (2024-04-30):
Ďakujem veľmi pekne. Na vaše vystúpenie tri faktické poznámky a ako prvý pán poslanec Glück, nech sa páči.
Martvoň, Anton, poslanec NR SR (2015-06-15):
Ďakujem pekne. Pán poslanec Lipšic, ja sa chcem spýtať, však boli ste minister vnútra, prečo ste vy potom teda promptne, keď vám doručili určité podozrenia novinári alebo keď sa vám niečo na ministerstve vnútra v roku 2012 doručilo, alebo 2011, nezačali promptne konať? Prečo ste mlčal vy, prečo mlčal pán Viskupič, prečo mlčal pán Matovič, keď vo februári 2012 pani Radičová priznala, dokonca aj pán Dzurinda to priznal, že s Haščákom sa spoznali u pani Radičovej doma na byte? Prečo ste všetci vtedy mlčali?! Však keď Penta je taká zlá, prečo ste vtedy neboli v prvom rade a nebúchali ste sa do pŕs, že takáto premiérka, takýto bývalý premiér nemajú čo hľadať medzi vami v opozícii, keď sa s pánom Haščákom stretávali u pani Radičovej doma dokonca?! Čiže ja chcem poukázať na to, že to, čo aj tu je predvádzané z vašej strany, je to iba obyčajná fraška. Je to úsmevné celé, lebo tú Gorilu, kebyže ste chceli, ste mohli dávno vyšetriť. Ale zjavne, keďže všimol som si, že medzi podpismi pod zvolanie tejto schôdze nebol podpísaný ani pán Mikloš, ani pán Dzurinda, pýtam sa, prečo ste ich neoslovili, aby sa podpísali pod túto schôdzu? Prečo tu nie sú predstavitelia KDH a MOST-u na tejto schôdzi tu prítomní, keď sa to prejednáva? No, všetci to boli vaši kolegovia vo vláde, keď ste, pán Lipšic, bol minister či už spravodlivosti, alebo vnútra. Keď páni poslanci Viskupič alebo Matovič boli poslancami za Radičovej vlády. Vtedy ste všetci mlčali. Čiže ja sa tejto frašky zúčastňovať nebudem a toto je moje posledné vystúpenie, lebo táto kauza sa týka vás pravice, vás opozície, a ja vám tu už PR robiť nebudem.
Laššáková, Jana, podpredsedníčka NR SR (2015-11-26):
Ďakujem pekne. Pán poslanec chce položiť doplňujúcu otázku. Nech sa páči, máte na to dve minúty.
Grendel, Gábor, podpredseda NR SR (2023-06-27):
S faktickou poznámkou ešte pán poslanec Ján Blcháč.
Figeľ, Ján, podpredseda NR SR (2013-05-17):
Ďakujem pekne. Teraz dávam slovo pani spoločnej spravodajkyni, znovu pani Grečkovej, aby informovala podobne o inom aktuálnom výsledku rokovania výborov. Nech sa páči.
Kyselica, Lukáš, poslanec NR SR (2021-09-28):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 136 poslancov, za 83, proti 1, zdržalo sa 50, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní.
Pellegrini, Peter, predseda NR SR (2014-11-28):
Hlasujeme o návrhu zákona ako o celku s odporúčaním gestorského výboru schváliť. (Hlasovanie.) Prítomných 132 poslancov, za hlasovalo 91, proti 1 poslanec, zdržalo sa 40. Tento návrh sme schválili aj za podpory opozície, za čo veľmi pekne ďakujem. Vyčerpali sme body, o ktorých bolo treba hlasovať. Vyhlasujem krátku prestávku a potom budeme pokračovať v programe tak, ako je schválený. Ďakujem veľmi pekne. (Prestávka.) (Po prestávke.)
Fecko, Martin, poslanec NR SR (2021-09-24):
Ďakujem pekne. Pani kolegyňa, ďakujem, že si povedala to, čo by si mal každý uvedomiť, že čo je voda a čo znamená voda a život ako taký na našej planéte Zem. Nebudem to teraz rozvíjať, pretože to by boli iba stále opakované veci, ale myslím si, že budeme musieť stále opakovať ľuďom, aby si to uvedomili. Ale chcel by som upovedomiť jedno, čo ma zaujalo v tvojej, v tvojom pozmeňovacom návrhu, a síce v článku I a v zdôvodňovacej správe, že – zároveň sa zakazuje označovať údaje, ktoré budeš teda ako požadovať, aby sa dávali do tej verejnej sféry, aby sa tieto údaje považovali za dôverné alebo za predmet obchodného tajomstva. Áno, pani kolegyňa, som rád, že v tomto zákone takto si to explicitne vyjadrila, pretože v mnohých zákonoch si niektorí podnikatelia, neviem akí kadejakí dodávatelia, svojvoľne dávajú, že to je obchodné tajomstvo, to je také know-how, to je, neviem, všetko možné a pritom občan, resp. ten, ktorý by mal o tom vedieť a ktorého možnože sa to bytostne dotýka, nemá potom právo, resp. nemôže si to nejakým spôsobom overiť. Takže ďakujem veľmi pekne a, samozrejme, že budeme držať palce, aby sme tú vodu na Slovensku každopádne zachránili. Ďakujem.
Jurinová, Erika, podpredsedníčka NR SR (2015-06-25):
Ďakujem pekne, pán minister. Pán spravodajca nechce zaujať stanovisko, prerušujem rokovanie o tomto bode programu. Pokračujeme druhým čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Vládny návrh zákona je uverejnený ako tlač 1471, spoločná správa výboru má tlač 1471a. Opäť dávam slovo pánovi poslancovi, pánovi ministrovi Borecovi, aby odôvodnil návrh zákona.
Blanár, Juraj, podpredseda NR SR (2021-12-09):
Takže ešte raz zopakujem, teraz o slovo podľa rokovacieho poriadku požiadal pán navrhovateľ. (Pozn. red.: správne „spravodajca“.) Po ňom sa pripraví pán poslanec Ladislav Kamenický ako poverený člen poslaneckého klubu SMER – sociálna demokracia. Nech sa páči. Rovnako aj pán navrhovateľ za poslanecký klub ako poverený, poslanecký klub SaS. Nech sa páči.
Chren, Martin, poslanec NR SR (2012-07-03):
Ďakujem veľmi pekne. Budem už veľmi stručný. Ako som povedal, bol to práve vládny SMER – sociálna demokracia, ktorý stotožnil pojem solidarity s pojmom progresivity tým, keď sa rozhodol zrušiť rovnú daň a zaviesť progresívne zdaňovanie fyzických osôb. Trestať úspešných, trestať najmä mladých, šikovných, vzdelaných ľudí. Tento návrh naozaj nie je namierený proti strane SMER. Tento návrh nie je motivovaný nejakou závisťou. Tento návrh sme predložili do Národnej rady, aby sme poukázali na tú zvrátenosť a na to farizejstvo strany SMER, čo sa totálne potvrdilo v tejto rozprave. Keď ide o cudzie peniaze, progresivita je dobrá, keď ide o to brať občanom, brať ľuďom Slovenskej republiky peniaze, progresivita je to, čo SMER presadzuje. Keď ide o ich vlastné peniaze, zrazu sú proti a zrazu treba brať aj ostatným stranám. A zároveň ešte k tomu aj v jednej vete povedať, že tento návrh je síce podľa nás protiústavný, pretože je retroaktívny, ale my ho použijeme na to, aby sme zvalcovali malé strany tým, že ho totálne zmeníme a zničíme jeho filozofiu. Cieľom tohto návrhu bolo práve vyvolať túto rozpravu a v celej svojej nahote ukázať ideologickú vyprázdnenosť strany SMER, a to, že progresívne zdaňovanie nie je filozofia, ktorú by úprimne presadzovali, ale že je to len nástroj riešenia neschopnosti šetriť vo verejných financiách. Presne to sa v tejto rozprave dnes naozaj potvrdilo. Ďakujem vám veľmi pekne za pozornosť. (Potlesk.)
I. Mikloš, poslanec: (2007-10-30):
Na pomoc v hmotnej núdzi, podporu rodiny a kompenzácie zdravotne ťažko postihnutých sa objem zdrojov v roku 2008 znižuje oproti roku 2007. Kým v roku 2007 to bolo v rozpočte 39 030 769-tisíc, v roku budúcom to bude podľa vášho návrhu vašej vlády 38 650 miliónov, teda pokles. Najväčší pokles týchto troch položiek je práve pri podpore rodiny, keď podpora rodiny z výdavkov kapitoly ministerstva práce sa znižuje z 23 059 miliónov na 22 376 miliónov. Zásadný je pokles napríklad aj pri národných programoch aktívnej politiky trhu práce, kde dokonca pokles v roku 2008 oproti roku 2007 je o viac ako 50 %. Toto nazývate silnou sociálnou politikou? Je to jasný dôkaz falošnosti a kamufláže, ktorú tu robíte. Jednoducho zavádzania a klamania občanov tejto krajiny.
Kollár, Boris, predseda NR SR (2023-01-25):
Prosím, prezentujme sa a hlasujeme. (Reakcia z pléna.) (Hlasovanie.) Prítomných 147 poslancov, za 92, proti 43, zdržalo sa 12. Uvedený návrh sme schválili.
M. Damborská, poslankyňa: (2008-02-06):
Sama mám od roku 2006 na súde žiadosť o opravu osočenia klamstvami mojej osoby v týždenníku Plus 7 dní. Za žiadosť o opravu som zaplatila aj kolok vo výške 5-tisíc korún a čo si myslíte, čo sa deje? Vôbec nič. Pýtam sa. Čo je na tom škandalózne, že občan alebo aj politik tohto štátu bude môcť žiadať, aby mal právo na opravu v prípade osočenia svojej osoby? Podľa vás politik nie je občan Slovenskej republiky? Odpovedzte mi na to.
Bugár, Béla, podpredseda NR SR (2017-10-13):
Na vystúpenie pána poslanca s faktickými poznámkami dvaja. Pán poslanec Grendel, nech sa páči.
Laurenčík, Milan, podpredseda NR SR (2020-05-14):
Nech sa páči, pán minister, máte päť minút na odpoveď.
Laurenčík, Milan, podpredseda NR SR (2020-04-07):
Pán poslanec Tomáš.
P. Hrušovský, predseda NR SR: (2003-10-30):
(Hlasovanie.) Návrh sme schválili. Ďakujem. Prajem vám príjemnú dobrú chuť. (Prerušenie rokovania o 11.53 hodine.) 18. schôdze Národnej rady Slovenskej republiky 30. októbra 2003 o 14.01 hodine
Janckulík, Igor, poslanec NR SR (2017-11-29):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 26. januára 2018 a gestorský výbor do 29. januára 2018.
Hreha, Štefan, poslanec NR SR (2014-05-14):
Pán predseda, dajte hlasovať o tom, že Národná rada sa uzniesla prerokovať predložený návrh zákona v druhom čítaní.
Kollár, Boris, predseda NR SR (2021-06-15):
Vážené pani poslankyne, páni poslanci, chcem vás informovať o záveroch rokovania poslaneckého grémia. Teraz ďalej budeme rokovať. O 18.45 budeme hlasovať o tom, či budeme rokovať dnes len do 19., alebo budeme rokovať do prejednania veci s tým, že zajtra o 11. by sme o tomto hlasovali. A o 18.45 bude o tomto hlasovanie, keďže chcel som to urobiť konsenzom, opozícia nesúhlasila, koalícia chce rokovať ďalej, tak budeme museť o tomto dať hlasovať. Ďakujem pekne. Teraz bude, prebere schôdzu pán podpredseda Blanár a budeme pokračovať vo faktických poznámkach, 18.45 bude hlasovanie.
Jarjabek, Dušan, poslanec NR SR (2010-10-22):
Ďakujem za korektné vystúpenie, pán poslanec. Skutočne sme spolu hovorili. Hovorili sme o problematike, ktorú ste spomínali. Hovoríte o korektnom prerokovávaní na výbore. Korektné prerokovanie na výbore sa stalo preto, lebo takýto identický návrh som predložil aj na výbore. Opäť som zaňho nehlasoval, chcem podotknúť, ale nehlasovali zaňho ani vaši kolegovia, ktorí ako predtým hovorili niečo iné z hľadiska troch poslancov a vy tiež hovoríte vo svojom príhovore o troch poslancoch, ktorí porušili zákon. Prosím, aby ste hovorili o štyroch poslancoch, ktorí porušili zákon alebo o tri plus jeden, to je jedno. Ale je tu proste ďalší poslanec, ktorý, ďalší člen rady, pardon, nie poslanec, člen rady, ktorý porušil presne tie isté kritériá, o ktorých hovoríte v prípade troch členov rady. Dokonca aj to uznesenie, ktoré som, návrh uznesenia, ktoré som dal ja, je absolútne identické s tým uznesením, ktoré ste dali vy. Dokonca je tam predložená, k tomuto návrhu je predložená aj kandidátna listina, ktorá je dôkazom, presne takisto v tomto prípade, takisto ten štvrtý člen rady spĺňa presne tie isté kritériá odvolania, o ktorých ste hovorili vy. Ďakujem za pozornosť.
Kuffa, Štefan, poslanec NR SR (2015-03-24):
Ďakujem. Kolega, ja budem, Marián, reagovať na tú tvoju báseň. Tak som sa zamyslel nad týmito slovami, bolo to také občerstvenie. Ale dnes by Vojtecha Mihálika prešetrovali vyšetrovatelia a gender ideológia by ho uvrhla rovno do žalára. Tak by sme dnes asi dopadli. Dnešná sociálna klíma by mu vypichla prstom oko, rovno prstom do oka by mu pichli a možno aj obidve oči by mu vypichli. Ale teraz tak vážne. Dnes už odpustenie a obeta sa už dávno vytratila spomedzi nás. Kedysi to bolo také príznačné pre tie manželstvá, aj keď veľakrát veľmi ťažko žili aj v tých sociálnych podmienkach, aj ekonomických, aj hospodárskych, aj v tých vzťahových. Vždycky predsa len tie manželstvá akosi dokázali zotrvať. Starých rodičov som mal teda už skôr narodených ešte pred šesťdesiatymi rokmi. A ich generácia to bola. Sme sa rozprávali počas takých nedeľných večerov, lebo to boli chvíle, keď sa zastavil čas v tých rodinách, keď sme mohli diskutovať o všeličom. Ale keď sme tak sa stretávali a dnes mám na pamäti ešte stále tento obraz, títo starí rodičia aj súrodenci tých starých rodičov sú hodní nasledovania a príkladu ešte dnes. Mali zmysel pre obetu. V takej obci, v dedine ak sa rozpadlo jedno manželstvo alebo dve manželstvá, vedeli to pomenovať tí ľudia presne. Identifikovali tú rodinu a to bola naozaj už potom len taká krajná nejaká tragédia, keď sa to manželstvo rozpadlo. Dnes sa z veľkej lásky a slobodne, podčiarkujem, vo veľkej slobode a láske berú mladí ľudia a do týždňa alebo do mesiaca, do roka sa rozvádzajú s veľkou nenávisťou.
V. Veteška, podpredseda NR SR: (2003-09-17):
Otváram všeobecnú rozpravu. Do rozpravy sa písomne neprihlásil nikto, ústne sa prihlásila pani poslankyňa Sabolová. Končím možnosť podania prihlášok do rozpravy. Pani poslankyňa, máte slovo.
R. Chmel, poslanec: (2002-10-15):
I. Presperín, doterajší podpredseda NR SR: Ľubomír Lintner. Ľ. Lintner, poslanec: Sľubujem. I. Presperín, doterajší podpredseda NR SR: Edita Angyalová.
V. Mečiar, poslanec: (2007-09-18):
Odvolávka na Európsku úniu je nesprávna, nemožno nekvalifikovanosť schovávať za Európsku úniu, ani subjektívny úmysel považovať alebo pre nedobrý subjektívny úmysel hľadať autoritu medzinárodných inštitúcií, ktorá v danej situácii hovorí a koná inak. Preto, pán navrhovateľ, je to na vás, ale vôbec to nebude urážka ani hanba, ak si to zoberiete, naučíte sa, o čom to je a dáte iné návrhy zákonov.
Pellegrini, Peter, predseda NR SR (2015-12-11):
Pán poslanec Zajac s reakciou na faktické.
Baláž, Radovan, poslanec NR SR (2019-06-19):
Ďakujem pekne za slovo, pán predsedajúci. Vážený pán minister, vážené kolegyne, kolegovia, dovoľte mi, aby som – ako určenému spravodajcovi – predniesol spoločnú správu výborov Národnej rady o výsledku prerokovania vládneho návrhu zákona, ktorým sa dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, tlač 1552. Výbor pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 1870 z 18. júna 2019 pridelila návrh zákona, ktorým sa dopĺňa zákon č. 289/2008 Z. z. a zákona Slovenskej národnej rady č. 511/1992 Zb. o správe daní a poplatkov, tlač 1552, týmto výborom, a to výboru pre financie a rozpočet, ústavnoprávnemu výboru a výboru pre hospodárske záležitosti. Určila zároveň Výbor Národnej rady pre financie a rozpočet ako gestorský a určila lehoty na prerokovanie predmetného vládneho návrhu zákona v druhom čítaní. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory Národnej rady tieto stanoviská: odporúčanie pre Národnú radu schváliť, a to výbor pre financie a rozpočet, ústavnoprávny výbor a výbor pre hospodárske záležitosti. Z uznesení výborov Národnej rady uvedených pod bodom III. tejto správy nevyplynuli žiadne pozmeňujúce a ani doplňujúce návrhy. Gestorský výbor na základe stanovísk výborov k vládnemu návrhu zákona odporúča Národnej rade predmetný vládny návrh zákona schváliť. Spoločná správa výborov Národnej rady o prerokovaní návrhu zákona v znení neskorších predpisov, tlač 1552a, bola schválená uznesením gestorského výboru č. 451 z 19. júna 2019 a týmto uznesením ma výbor poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení. Pán predsedajúci, skončil som. Hlásim sa do rozpravy ako prvý.
Přidal, Alojz, poslanec NR SR (2014-03-20):
Pán kolega Hrušovský, ja si myslím, že ste ešte pánovi poslancovi Kadúcovi mohli povedať, že keď tu niekto spravil kšeft, viditeľný kšeft a obchod so stranou SMER, ktorý stále trvá, tak to bolo OĽaNO. A je to kšeft na splnomocnencovi Pollákovi. My nerobíme žiadne obchody ani kšefty. To je sprosté osočovanie. Ale na to som si už od poslancov OĽaNO zvykol. Áno, vy ste schopní sprostého osočovania. A, pán poslanec Hrušovský, myslím, že ste ešte mohli pánovi právnikovi Kadúcovi povedať, že na to, aby akýkoľvek zákon, či už je ústavný alebo neústavný, prešiel v tejto sále do druhého kola, tak z prítomných poslancov musí získať väčšinu a to sa bez hlasov poslancov strany SMER nedá. Som prekvapený, že to pánovi poslancovi Kadúcovi ešte nedošlo. A myslím si, že aj právnici by mali mať aspoň elementárne znalosti matematiky. Keď nám chce niekto vyčítať, že SMER mohol ten zákon posunúť do druhého čítania sám a my sme mali priskočiť, tak to teda nie, to je naša agenda, to je náš program, nám na rodine záleží a vždy bude záležať.
Ďuriš Nicholsonová, Lucia, podpredsedníčka NR SR (2018-05-11):
Pán minister, chcete reagovať na faktické? Nie. Nie je tomu tak. Týmto vyhlasujem všeobecnú rozpravu k tomuto bodu za skončenú. Pre istotu sa opýtam ešte pána spravodajcu, či je niečo, čo by chcel dodať v záverečnom slove. Nie. Nie je tomu tak. Prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov . Vládny návrh zákona je pod tlačou 868, spoločná správa výborov má tlač 868a. Opäť poprosím pána ministra Žigu, aby predmetný vládny návrh zákona uviedol. Nech sa páči.